Jyllandsposten, 1839-03-18
Nyheds Post. Mekanikus N. U. Møller, som i disse Dage agter at forlade Jylland for at begive sig til Odense, har da i Vintermaanederne forlystet Provindsens største Byer, Aarhuus, Horsens, Aalborg og Randers med Beskuelsen af sit Kunst-Cabinet, hvoraf han dog var nødsaget til at lade endeel af de bedre Automater blive tilbage i Hovedstaden, formedelst Besværlighed med Transporten, ligesom disse Byers mindre Localer ogsaa paabød en mere indskrænket Opstilling. J det Hele taget maatte man ved denne Præstation beundre en stor Deel af de fremviste Automater, hvoraf enkelte vare fortrinlig vel udarbeidede. Hvad angaaer de bevægelige Figurer og det chinesiske Transparent Fyrværkerie, fremvistes heri ogsaa mange ret nette Sager, som dog forendeel kunde bestaae af et bedre Udvalg. Linie dandsen af Figurer var ret original i sin Art og maatte ved Bajasstregerne nødvendig aftvinge Latter, især da Mesteren for alle Bajasser, Casortii, her i sine Lader var taget til Mønster. Jblandt det optiske Cosmorama fandtes de fleste Stykker veltrufne og godt udførte. Hvad der var en ubehagelig Omstændighed for de Tilstedeværende, var den, at ved Trængselen blot de forreste Rækker kunde komme til at see, medens Fleertallet, som befandt sig bagerst, for endeel tabte Præstationerne af Sigte. Dette formenes dog at kunne være afhjulpet fra Kunstnerens Side enten ved at anbringe Rammen i Væggen høiere op mod Loftet, eller ved at indrette en skraat opløbende, bred Skammel paa Gulvet, som idetmindste burde indtage Salens halve Bredde. At Kunstneren imidlertid selv har indseet denne Mangel, maa man antage deraf, at han f. Ex. i Randers skal have havt isinde at forevise endeel af Kunststykkerne paa Theatret, ligesom ogsaa at anbringe faststaaende Bænke paa Gulvet, hvilket han dog af flere Grunde maatte opgive. Det er iøvrigt noget næsten ganske Nyt at see en dansk Mand her at optræde med en Kunstsamling som denne, hvilken vistnok af ham meget vil kunne forbedres og fuldkommengjøres. Thorwildsens Figur agter han i Legems=Størrelse med det Første at forarbeide. Hr. Møller har, som bekjendt, i yngre Aar været Medlem af Prices Selskab, hvor han skal have viist sig i eqvilibriske Kunster Forfærdigelsen af Voxfigurer faldt han senere paa, efter at et fransk Selskab for endeel Aar siden i Hovedstaden, foreviste et Voxcabinet, dog kun med enkelte Automater Han har bereist den nordlige Deel af Tydskland, Preussen, og Sverrig. I Stockholm blev ham et Spænd, bestaaende af 4 smaae hvide Hingster og Vallakker, foræret af Staldmesteren. De holde kun 7 Qvarteer og 1 Tomme i Høiden og ere livlige Dyr; den ene Hingst tegner til at være af hvidfødt Race. Til Uheld styrtede den ene af Forstoppelse i Aarhuus. Fra Odense agter Kunstneren sig over Kjøbenhavn til Petersborg og formener at blive i Rusland, i flere Aar. At et sligt Kunstcabinet godt maa lønne sin Mand, er en afgjort Sag, da de paaløbende Udgivter staae i hvist ubetydeligt Forhold til den Fordeel, det idelige Tilløb afgiver. For nogle Aar siden blev saaledes af Car Price tilbudet Hr. Møller 5000 Rbd., og den halve Jndtægt, naar han blot i 2 Aar vilde forene sig med denne i Petersborg, hvortil han dog ei fandt sig tilskyndet. Carl Price er nu i Tyrkiet, hvor han skal have erholdt Tilladelse til at opføre et nyt Theater. Møllers Reise igjennem de store russiske Stæder lover ham et betydeligt Udbytte.